( H3 ) 
ou non, si les François se voient desoccupez de pardeçà et les choses 
mal pourveues de pardelà, ilz se pouroient avancer de sorte que l’on n’y 
viendroit jamais à temps que tout ne fut perdue. 
La tierce et derniere consideracion est que quant ores lad 6 ligue seroit 
renouvellée par le nouveaul pape, neantmoings cessant la guerre en Ita¬ 
lie et estans les François chassez dehors, cesseroit la contribucion jus- 
ques à ce que les François y retournassent, et cessant lad 6 contribucion 
sans avoir autre moien de pouvoir soubstenir vostre exercite et l’em- 
ploier en quelque autre chose sans le laisser oiseux, seroit impossible 
de la soubstenir en l’Estat de Milan, estant si detruict et ruiné comme il 
est; parquoi de nécessité l’on seroit constrainct de retenir seulement les 
gens qui soient necessaires pour les garnisons et licencier le surplus, 
dont se pouroit ensuivir très grand danger : car si les François y retour- 
noient en usant de telle diligence qu’ilz ont fait à présent estant vostre 
armée ainsi defaicte, ilz auroient exploicté leur intencion avant que voz 
gens se puissent bien rassembler et avant que le secours de la ligue et 
des Veniciens puist estre prest, comme a esté à présent que leur secours 
eust esté bien tard si vostre armée n’eut esté de soi mesme souffisante 
pour soubstenir la première impétuosité des ennemis ; et, pour ces trois 
considérations est mestier de préparer les remedes convenables pour 
obvier aux inconveniens qui de ce pouroient ensuir, et mesmes estans 
les chiefs et capitaines que avez par delà assez mal d’accord ensemble, 
qu’est le plus grand danger qui soit. 
Et pour ce, Sire, que je congnois la nécessité en laquelle se treuve à 
présent V e M ,é , qu’est si grande que non seulement ne pouries secourir 
celle part, ains auries mestier que deslà vous vint le secours pour vos 
affaires de pardeça, me semble que pour le présent, estans les choses 
en l’estât qu’elles sont, avez seulement trois remedes desquelz devez user 
promptement avant que les choses tombent en ruine ou viennent en plus 
grand danger. 
Le premier remede est que incontinent et sans delai disposez ung bon 
personnage bien instruict qui s’en aille des maintenant jusqu’à Barcel- 
lone et se treuve prest pour embarquer incontinent que l’on aura nou¬ 
velle de l’election du pape et s’en aller avec diligence joindre avec le 
viceroy et le Duc, ou avec le Duc seul, si le viceroy se trouvoit occupé en 
la Lombardie pour le fait de la guerre, et que led 1 personnage apporte 
avec lui povoir et instruction pour l’obeissance conforme à la despesche 
qu’estoit faite pour le feu pape ; mais, avant que user ducb pouvoir ne 
faire semblant de lad e obéissance ne d’avoir led 1 povoir, fault premier 
tacher de despescher tout ce que l’on poura obtenir de Sa Saincteté des 
poincts de l’instruction qui ont esté despesché par pape Adrian et avoir 
confirmacion de touts previleges et indultz concédés par led' Pape Adrian 
Tome LV. 8 
